Հաղորդականության շնորհիվ իմպուլսը հաղորդվում է իր ծագման տեղից սրտի մնացած մասերին: Սա սրտի շատ կայուն հատկությունն է և նորմալ պայմաններում իմպուլսի այդ դրոշարշավային փոխանցումը իրականանում է առանց նրա հզորության զգալի կորստի: Առողջ մարդու մոտ իմպուլսը, ծագելով սինուսային հանգույցում, ճառագայթաձև տարածվում է երկու նախասրտերում և հասնում է մինչև նախասիրտ-փորոքային հանգույցը: Շատ կարճատև դադարից հետո, նա հատուկ հաղորդչական ուղիներով այստեղից տարածվում է դեպի փորոքները: Սրտի տարբեր բաժիններում իմպուլսի հաղորդման արագությունը այլ է. առավելագույն արագությունը` 4000 մմ մեկ վայրկյանում, նկատվում է փորոքային մկաններում, իսկ նվազագույնը` 200 մմ մեկ վայրկյանում` նախասիրտ-փորոքային հանգույցում: Նորմալ ժամանակ իմպուլսային մի ալիքը սրտում կտրում է 35 սմ ճանապարհ, ընդ որում այդ մայրուղու 15 սմ-ն անցնում է նախասրտերով, իսկ 20 սմ-ն` փորոքներով: